b'\n_START_ARTICLE_\nMyllyluoman kivikautinen asuinpaikka\n_START_PARAGRAPH_\nMyllyluoman kivikautinen asuinpaikka sijaitsee Honkajoella Lauhalankyl\xc3\xa4ss\xc3\xa4 l\xc3\xa4hell\xc3\xa4 Kauhajoen rajaa. Asuinpaikan rantakorkeus on 115 m merenpinnasta. T\xc3\xa4m\xc3\xa4n perusteella Myllyluoman kivikautisella asuinpaikalla asuttiin 6000-6500 eaa. Silloin se sijaitsi Ancylusj\xc3\xa4rven pienen lahden it\xc3\xa4rannalla._NEWLINE_Myllyluomassa suoritettiin arkeologisia kaivauksia vuonna 1952. Suurin osa l\xc3\xb6yd\xc3\xb6ist\xc3\xa4 oli kvartsia. Lis\xc3\xa4ksi l\xc3\xb6ytyi liuskekeih\xc3\xa4s ja pari talttaa. Kaivauksissa saatiin esille asumuksen pohja. Myllyluoman kivikautisen asuinpaikan l\xc3\xa4hell\xc3\xa4 on informaatiotaulu._NEWLINE_Jyllin leirikeskuksen l\xc3\xa4helle on rekonstruoitu Myllyluoman kivikautinen kota.'